ธพว.รุกให้สินเชื่อฟื้นชีพ โชห่วย
ม.หอการค้าชี้ปรับตัวไม่ได้-ค้าปลีกยุคใหม่ตีกระหนาบ,นายธนวรรธน์ พลวิชัย รองอธิการบดีอาวุโสวิชาการและงานวิจัย และผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เผยว่า จากการสำรวจกลุ่มตัวอย่างผู้ประกอบการร้านค้าปลีกดั้งเดิม หรือโชห่วย 1,246 ราย จากที่มีทั่วประเทศ 395,006 ราย พบว่าโชห่วยไทยประสบปัญหาการมีคู่แข่งที่ทำธุรกิจแบบใหม่ รวมทั้งเศรษฐกิจในประเทศที่ยังไม่ฟื้นตัวอย่างเต็มที่ ยอดขายไม่โต ทำให้ต้องก่อหนี้ยืมสินจำนวนมาก,ทั้งนี้ 85.99% ของโชห่วยที่สำรวจทำธุรกิจในรูปแบบบุคคลธรรมดา และ 14.01% ในรูปแบบนิติบุคคล โดย 90.10% เป็นเจ้าของคนเดียว มีรายได้เฉลี่ย 51,665 บาทต่อเดือน โดยจำนวนนี้ 60.45% มีรายได้จากร้านโชห่วยเท่านั้น แต่ต้องดูแลสมาชิกในครอบครัวเฉลี่ย 4 คน ส่วนต้นทุนการทำธุรกิจมาจากค่าสินค้า ค่าเช่า,ค่าบริหารจัดการ ค่าแรง ค่าขนส่ง รวมเฉลี่ยที่ 21,761 บาทต่อเดือน มีภาระหนี้สินเฉลี่ยต่อรายอยู่ที่ 462,075 บาท แบ่งเป็นหนี้สถาบันการเงิน 218,723.41 บาท และเป็นหนี้นอกระบบจากการกู้ยืมนายทุน และญาติพี่น้อง 347,382 บาท,ขณะที่ผลสำรวจความสามารถการแข่งขันในปีที่ผ่านมา พบว่า แข่งขันได้น้อยเมื่อเทียบกับการขายออนไลน์ ร้านสะดวกซื้อสมัยใหม่ และโมเดิร์นเทรด ทั้งราคาสินค้า การบริการ สภาพสินค้า และช่วง 5 ปีที่ผ่านมา พบว่า ผู้ประกอบการร้านโชห่วย 24.48% ไม่มีการปรับตัว เพราะคิดว่าไม่มีความจำเป็นและมีทุนจำกัด 39.77% ปรับตัวน้อย เพราะมีลูกค้าเก่าอยู่แล้ว 22.62% ปรับตัวปานกลาง มีเพียง 13.12% ปรับตัวมากเพื่อจะยกระดับธุรกิจปรับเปลี่ยนร้านให้ทันสมัย อย่างไรก็ตาม คาดว่ายอดขายโชห่วยปีนี้จะยังทรงตัว และหากการเมืองมีความชัดเจน ยอดขายจะค่อยๆดีขึ้นในช่วงครึ่งปีหลัง,ด้านนายพงชาญ สำเภาเงิน รองกรรมการผู้จัดการ รักษาการในตำแหน่งกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ ธพว. กล่าวว่า ปัจจุบันยังมีร้านโชห่วยจำนวนมากที่ไม่มีการปรับตัวตามสภาพแวดล้อม รวมถึงมีข้อจำกัดการเข้าถึงแหล่งทุน ธนาคารจึงได้มีกิจกรรมยกระดับโชห่วยผ่านโครงการสินเชื่อเพื่อยกระดับเศรษฐกิจชุมชน 30,000 ล้านบาท ซึ่งสนับสนุนให้ผู้ประกอบการร้านโชห่วย ค้าปลีกค้าส่ง รวมถึงธุรกิจเกษตรแปรรูป อาชีพอิสระ ท่องเที่ยวชุมชน และกลุ่มผู้ประกอบการใหม่ ใช้เป็นทุนหมุนเวียน.
นายธนวรรธน์ พลวิชัย รองอธิการบดีอาวุโสวิชาการและงานวิจัย และผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย
ธนวรรธน์ พลวิชัย,โชห่วย,ค้าปลีก,ผู้ประกอบการ,ธุรกิจแบบใหม่,ผลสำรวจ,ขายออนไลน์